ĮSAKYMAS

**DĖL NEMOKAMO MAITINIMO PRODUKTAMS ĮSIGYTI VIENAI DIENAI**

**VIENAM MOKINIUI SKIRIAMŲ LĖŠŲ DYDŽIO NUSTATYMO**

2023 m. sausio 10 d. Nr. ĮS- 80

Kaunas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Lietuvos Respublikos Vyriausybės 2014 m. lapkričio 5 d. nutarimu Nr. 1206 „Dėl socialinės paramos išmokų atskaitos rodiklių dydžių patvirtinimo“, Lietuvos Respublikos socialinės paramos mokiniams įstatymo 7 straipsnio 2 dalimi, 15 straipsnio 3 dalies 2 punktu, Mokinių nemokamo maitinimo Kauno rajono mokyklose tvarkos aprašo, patvirtinto Kauno rajono savivaldybės tarybos 2019 m. sausio 31 d. sprendimu Nr. TS-13 „Dėl Mokinių nemokamo maitinimo Kauno rajono mokyklose tvarkos aprašo patvirtinimo“, 19 punktu, atsižvelgdamas į Kauno rajono savivaldybės administracijos Kultūros, švietimo ir sporto skyriaus Mokinių nemokamam maitinimui administruoti komisijos 2022 m. lapkričio 17 d. posėdžio protokolą Nr. R4-198:

1. Nustatau nemokamam mokinių maitinimui skirtiems produktams įsigyti (įskaitant prekių pirkimo pridėtinės vertės mokestį) vienai dienai vienam mokiniui šiuos lėšų dydžius:

1.1. pietų – 2,40 Eur;

1.2. maitinimo (pusryčių, pietų, pavakarių) mokyklose organizuojamose vasaros poilsio stovyklose – 4,70 Eur;

1.3. pusryčių ar pavakarių – 1,30 Eur.

2. Pripažįstu netekusiu galios Administracijos direktoriaus 2021 m. gruodžio 28 d. įsakymą Nr. ĮS-4058 „Dėl nemokamo maitinimo produktams įsigyti vienai dienai vienam mokiniui skiriamų lėšų dydžio nustatymo“.

3. Nustatau, kad šis įsakymas įsigalioja 2023 m. vasario 1 d.

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Šarūnas Šukevičius

Parengė

Žydra Narbutienė

2023-01-04